CELEX: 32008R0592
Language: fi
Date: 2008-06-17
Title: Euroopan parlamentin ja neuvoston asetus (EY) N:o 592/2008, annettu 17 päivänä kesäkuuta 2008 , sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 muuttamisesta (ETA:n kannalta merkityksellinen teksti)

4.7.2008   
            
            
               FI
            
            
               Euroopan unionin virallinen lehti
            
            
               L 177/1
            
         
      EUROOPAN PARLAMENTIN JA NEUVOSTON ASETUS (EY) N:o 592/2008,
   annettu 17 päivänä kesäkuuta 2008,
   sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 muuttamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 42 ja 308 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat perustamissopimuksen 251 artiklassa määrättyä menettelyä (2),
   sekä katsovat seuraavaa:
   
               (1)
            
            
               Tiettyjen jäsenvaltioiden lainsäädäntöön tehtyjen muutosten huomioon ottamiseksi tiettyjä asetuksen (ETY) N:o 1408/71 (3) liitteitä on mukautettava.
            
         
               (2)
            
            
               Sen vuoksi asetus (ETY) N:o 1408/71 olisi muutettava vastaavasti,
            
         OVAT ANTANEET TÄMÄN ASETUKSEN:
   1 artikla
   Muutetaan asetuksen (ETY) N:o 1408/71 liitteet I, II, II a, III, IV, VI ja VIII tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 17 päivänä kesäkuuta 2008.
      
         
            Euroopan parlamentin puolesta
         
         
            Puhemies
         
         H.-G. PÖTTERING
         
      
      
         
            Neuvoston puolesta
         
         
            Puheenjohtaja
         
         J. LENARČIČ
         
      
   
   
      (1)  Lausunto annettu 25. lokakuuta 2007 (EUVL C 44, 16.2.2008, s. 106).
   
      (2)  Euroopan parlamentin lausunto, annettu 15. tammikuuta 2008 (ei vielä julkaistu virallisessa lehdessä), ja neuvoston päätös, tehty 14. toukokuuta 2008.
   
      (3)  EYVL L 149, 5.7.1971, s. 2, asetus sellaisena kuin se on viimeksi muutettuna asetuksella (EY) N:o 1992/2006 (EUVL L 392, 30.12.2006, s. 1).
   
      LIITE
      Muutetaan asetuksen (ETY) N:o 1408/71 liitteet seuraavasti:
      
                  1)
               
               
                  Muutetaan liite I seuraavasti:
                  
                              a)
                           
                           
                              Korvataan I osassa jakson ”J. IRLANTI” teksti seuraavasti:
                              
                                          ”1.
                                       
                                       
                                          Henkilöä, joka on pakollisesti tai vapaaehtoisesti vakuutettu vuoden 2005 konsolidoidun sosiaaliturvalain (Social Welfare Consolidation Act 2005) 12, 24 ja 70 § :n säännösten mukaan, pidetään asetuksen 1 artiklan a alakohdan ii alakohdassa tarkoitettuna palkattuna työntekijänä.
                                       
                                    
                                          2.
                                       
                                       
                                          Henkilöä, joka on pakollisesti tai vapaaehtoisesti vakuutettu vuoden 2005 konsolidoidun sosiaaliturvalain (Social Welfare Consolidation Act 2005) 20 ja 24 § :n säännösten mukaan, pidetään asetuksen 1 artiklan a alakohdan ii alakohdassa tarkoitettuna itsenäisenä ammatinharjoittajana.”;
                                       
                                    
                        
                              b)
                           
                           
                              Muutetaan II osa seuraavasti:
                              
                                          i)
                                       
                                       
                                          Korvataan jakson ”J. IRLANTI” teksti seuraavasti:
                                          ”Oikeuden määrittämiseksi sairautta ja äitiyttä koskeviin luontaisetuuksiin asetuksen mukaisesti ilmaisulla ’perheenjäsen’ tarkoitetaan kaikkia henkilöitä, joiden katsotaan olevan palkatun työntekijän tai itsenäisen ammatinharjoittajan huollettavina vuosien 1947 ja 2004 välisenä aikana annettujen terveyttä koskevien lakien mukaisesti (Health Acts 1947–2004).”
                                       
                                    
                                          ii)
                                       
                                       
                                          Korvataan jakson ”P. UNKARI” teksti seuraavasti:
                                          ”Määrättäessä oikeudesta luontoisetuuksiin asetuksen III osaston 1 luvun säännösten nojalla ’perheenjäsenellä’ tarkoitetaan puolisoa tai huollettavana olevaa lasta, siten kuin siviililain 685 artiklan b alakohdassa määritellään.”;
                                       
                                    
                        
            
                  2)
               
               
                  Korvataan liite II seuraavasti:
                  
                              a)
                           
                           
                              Korvataan I osassa jakson ”I. RANSKA” teksti seuraavasti:
                              ”Käsityö-, teollisuuden tai kaupan alalla työskentelevien tai vapaita ammatteja harjoittavien itsenäisten ammatinharjoittajien lisäetuusjärjestelmät, vapaita ammatteja harjoittavien itsenäisten ammatinharjoittajien vanhuusvakuutuksen lisäetuusjärjestelmät, jotka kattavat työkyvyttömyyden tai kuoleman, sekä lääkärien ja muun hoitohenkilöstön vanhuusvakuutuksen lisäetuusjärjestelmät, joista on säädetty sosiaaliturvalain (Code de la sécurité sociale) L. 615–20, L.644–1, L.644–2, L.645–1 ja L.723–14 artiklassa.”;
                           
                        
                              b)
                           
                           
                              Korvataan II osassa jakson ”T. PUOLA” teksti seuraavasti:
                              ”Kertaluonteinen sosiaalituen synnytysetuus (laki perhe-etuuksista)”;
                           
                        
            
                  3)
               
               
                  Korvataan liitteessä II a jakson ”J. IRLANTI” teksti seuraavasti:
                  
                              ”a)
                           
                           
                              Työnhakijan tuki (Social Welfare Consolidation Act 2005, 3 osa, 2 luku).
                           
                        
                              b)
                           
                           
                              Kansaneläke (maksuihin perustumaton) (Social Welfare Consolidation Act 2005, 3 osa, 4 luku).
                           
                        
                              c)
                           
                           
                              Leskeneläkkeet (maksuihin perustumattomat) (Social Welfare Consolidation Act 2005, 3 osa, 6 luku).
                           
                        
                              d)
                           
                           
                              Vammaisavustus (Social Welfare Consolidation Act 2005, 3 osa, 10 luku).
                           
                        
                              e)
                           
                           
                              Liikuntakyvyttömälle tarkoitettu avustus (Health Act, 1970, 61 §).
                           
                        
                              f)
                           
                           
                              Sokeaineläke (Social Welfare Consolidation Act 2005, 3 osa, 5 luku).”;
                           
                        
            
                  4)
               
               
                  Muutetaan liitteessä III oleva A osa seuraavasti:
                  
                              a)
                           
                           
                              Korvataan 16 kohdassa jakson ”SAKSA–UNKARI” teksti seuraavasti:
                              
                                          ”a)
                                       
                                       
                                          Sosiaaliturvasta 2 päivänä toukokuuta 1998 tehdyn sopimuksen 40 artiklan 1 kohdan b alakohta.
                                       
                                    
                                          b)
                                       
                                       
                                          Mainitun sopimuksen päätöspöytäkirjan 16 kohta.”;
                                       
                                    
                        
                              b)
                           
                           
                              Korvataan 28 kohdassa jakson ”UNKARI–ITÄVALTA” teksti seuraavasti:
                              ”Sosiaaliturvasta 31 päivänä maaliskuuta 1999 tehdyn sopimuksen 36 artiklan 3 kohta.”;
                           
                        
            
                  5)
               
               
                  Muutetaan liite IV seuraavasti:
                  
                              a)
                           
                           
                              Muutetaan A osa seuraavasti:
                              
                                          i)
                                       
                                       
                                          Korvataan jakson ”J. IRLANTI” teksti seuraavasti:
                                          ”Vuoden 2005 konsolidoidun sosiaaliturvalain (Social Welfare Consolidation Act 2005) 2 osan 17 luku.”
                                       
                                    
                                          ii)
                                       
                                       
                                          Lisätään jaksoon ”R. ALANKOMAAT” alakohta seuraavasti:
                                          
                                                      ”c)
                                                   
                                                   
                                                      Työkyvyttömyysasteen mukaan määräytyvää työkyvyttömyyttä koskeva laki (de Wet werk en inkomen naar arbeidsvermogen — WIA) 10 päivältä marraskuuta 2005.”;
                                                   
                                                
                                    
                        
                              b)
                           
                           
                              Muutetaan C osa seuraavasti:
                              
                                          i)
                                       
                                       
                                          Korvataan jakson ”P. UNKARI” teksti seuraavasti:
                                          ”Ei mitään.”;
                                       
                                    
                                          ii)
                                       
                                       
                                          Korvataan jakson ”S. ITÄVALTA” teksti seuraavasti:
                                          
                                                      ”1.
                                                   
                                                   
                                                      Kaikki yleisestä sosiaalivakuutuksesta annetun lain (Allgemeines Sozialversicherungsgesetz — ASVG), kaupan alalla työskentelevien henkilöiden sosiaalivakuutuksesta annetun lain (Gewerbliches Sozialversicherungsgesetz — GSVG) ja maanviljelijöiden sosiaalivakuutuksesta annetun lain (Bauern-Sozialversicherungsgesetz — BSVG) mukaisia etuuksia koskevat hakemukset, jos asetuksen 46 b ja 46 c artiklaa ei sovelleta.
                                                   
                                                
                                                      2.
                                                   
                                                   
                                                      Kaikki jäljempänä mainittuja etuuksia koskevat, yleiseen eläkevakuutuslakiin (Allgemeines Pensionsgesetz — APG) perustuvat hakemukset, jos asetuksen 46 b ja 46 c artiklaa ei sovelleta.
                                                      
                                                                  a)
                                                               
                                                               
                                                                  vanhuuseläkkeet;
                                                               
                                                            
                                                                  b)
                                                               
                                                               
                                                                  työkyvyttömyyseläkkeet;
                                                               
                                                            
                                                                  c)
                                                               
                                                               
                                                                  perhe-eläkkeet edellyttäen, että ylimääräisistä vakuutuskuukausista johtuvaa etuuden korotusta ei voida laskea APG:n 7 § :n 2 momentin mukaisesti.”;
                                                               
                                                            
                                                
                                    
                        
            
                  6)
               
               
                  Muutetaan liite VI seuraavasti:
                  
                              a)
                           
                           
                              Muutetaan jakson ”D. TANSKA” teksti seuraavasti:
                              
                                          i)
                                       
                                       
                                          poistetaan 6 kohdassa oleva ilmaisu ”20 päivänä joulukuuta 1989”.
                                       
                                    
                                          ii)
                                       
                                       
                                          korvataan 11 kohta seuraavasti:
                                          
                                                      ”11.
                                                   
                                                   
                                                      Joustaviin työjärjestelyihin (ledighedsydelse) (aktiivisesta sosiaalipolitiikasta annetun lain mukaisesti) hyväksyttyjen työttömien henkilöiden tilapäinen etuus kuuluu III osaston 6 lukuun (Työttömyysetuudet). Toiseen jäsenvaltioon lähtevien työttömien henkilöiden osalta sovelletaan asetuksen 69 ja 71 artiklaa silloin, kun kyseisellä jäsenvaltiolla on samanlaiset työllisyysjärjestelmät samaan ryhmään kuuluville henkilöille.”
                                                   
                                                
                                    
                        
                              b)
                           
                           
                              Muutetaan jakson ”R. ALANKOMAAT” teksti seuraavasti:
                              
                                          i)
                                       
                                       
                                          korvataan 1 kohdan a alakohdan ii alakohta seuraavasti:
                                          
                                                      ”ii)
                                                   
                                                   
                                                      sikäli kuin nämä eivät kuulu i alakohdan piiriin, palveluksessa olevan sotilashenkilöstön perheenjäseniä, jotka asuvat toisessa jäsenvaltiossa, ja henkilöitä, jotka asuvat toisessa jäsenvaltiossa ja joilla on asetuksen mukaisesti oikeus terveydenhoitoon asuinvaltioissaan Alankomaiden vastatessa kustannuksista.”
                                                   
                                                
                                    
                                          ii)
                                       
                                       
                                          korvataan 1 kohdan c alakohta seuraavasti:
                                          
                                                      ”c)
                                                   
                                                   
                                                      Edellä a alakohdassa tarkoitettuihin henkilöihin ja heidän perheenjäseniinsä sovelletaan hoitovakuutuslain (Zorgverzekeringswet) ja erityissairaanhoitokuluja koskevan yleisen lain (Algemene Wet Bijzondere Ziektekosten) säännöksiä, jotka koskevat velvollisuutta suorittaa maksuja. Perheenjäsenten kohdalla maksut peritään siltä, johon oikeus terveydenhoitoon perustuu, lukuun ottamatta sotilashenkilöstön perheenjäseniä, jotka asuvat toisessa jäsenvaltiossa ja joilta maksut peritään suoraan.”;
                                                   
                                                
                                    
                                          iii)
                                       
                                       
                                          korvataan 4 kohta seuraavasti:
                                          
                                                      ”4.
                                                   
                                                   
                                                      Alankomaiden työkyvyttömyyslainsäädännön soveltaminen
                                                      
                                                                  a)
                                                               
                                                               
                                                                  Palkattu työntekijä tai itsenäinen ammatinharjoittaja, joka ei enää ole vakuutettu 11 päivänä joulukuuta 1975 annetun työkyvyttömyyslain (Algemene arbeidsongeschiktheidswet — AAW), 24 päivänä huhtikuuta 1997 annetun itsenäisten ammatinharjoittajien työkyvyttömyysvakuutusta koskevan lain (Wet arbeidsongeschiktheidsverzekering zelfstandigen — WAZ), 18 päivänä helmikuuta 1966 annetun työkyvyttömyysvakuutuslain (Wet op de arbeidsongeschiktheidsverzekering — WAO) tai 10 päivänä marraskuuta 2005 annetun työkyvyttömyysasteen mukaan määräytyvää työkyvyttömyyttä koskevan lain (Wet werk en inkomen naar arbeidsvermogen — WIA) mukaan, katsotaan edelleen vakuutetuksi riskin toteutumishetkellä asetuksen III osaston 3 luvun säännöksiä sovellettaessa, jos hän on vakuutettu saman riskin varalta toisen jäsenvaltion lainsäädännön mukaan tai, jollei näin ole, siinä tapauksessa että asianosaisella on oikeus etuuteen toisen jäsenvaltion lainsäädännön mukaan saman riskin osalta. Viimeksi mainittu edellytys katsotaan kuitenkin täyttyneeksi 48 artiklan 1 kohdassa tarkoitetussa tapauksessa.
                                                               
                                                            
                                                                  b)
                                                               
                                                               
                                                                  Jos a alakohtaa sovellettaessa asianomaisella henkilöllä on oikeus Alankomaiden työkyvyttömyysetuuteen, etuus määräytyy asetuksen 46 artiklan 2 kohdan säännösten mukaisesti:
                                                                  
                                                                              i)
                                                                           
                                                                           
                                                                              jos henkilö viimeksi ennen työkyvyttömyyden ilmenemistä työskenteli asetuksen 1 artiklan a alakohdan mukaisena palkattuna työntekijänä, WAO:n säännösten mukaisesti, jos työkyvyttömyys ilmeni ennen 1 päivää tammikuuta 2004. Jos työkyvyttömyys ilmeni 1 päivänä tammikuuta 2004 tai kyseisen päivän jälkeen, etuuden määrä lasketaan WIA:n perusteella;
                                                                           
                                                                        
                                                                              ii)
                                                                           
                                                                           
                                                                              jos henkilö viimeksi ennen työkyvyttömyyden ilmenemistä työskenteli muuna kuin asetuksen 1 artiklan a alakohdan mukaisena palkattuna työntekijänä, WAZ:n säännösten mukaisesti.
                                                                           
                                                                        
                                                            
                                                                  c)
                                                               
                                                               
                                                                  WAO:n, WIA:n tai WAZ:n mukaisesti myönnettäviä etuuksia laskettaessa Alankomaiden laitosten on otettava huomioon:
                                                                  
                                                                              —
                                                                           
                                                                           
                                                                              ansiotyön kaudet tai vastaavat kaudet, jotka ovat täyttyneet Alankomaissa ennen 1 päivää heinäkuuta 1967,
                                                                           
                                                                        
                                                                              —
                                                                           
                                                                           
                                                                              vakuutuskaudet, jotka ovat täyttyneet WAO:n mukaan,
                                                                           
                                                                        
                                                                              —
                                                                           
                                                                           
                                                                              vakuutuskaudet, jotka asianomaisen henkilön osalta ovat täyttyneet sen jälkeen kun hän on saavuttanut 15 vuoden iän AAW:n mukaan, jos ne eivät ole päällekkäisiä niiden vakuutuskausien kanssa, jotka ovat täyttyneet WAO:n mukaan,
                                                                           
                                                                        
                                                                              —
                                                                           
                                                                           
                                                                              vakuutuskaudet, jotka ovat täyttyneet WAZ:n mukaan,
                                                                           
                                                                        
                                                                              —
                                                                           
                                                                           
                                                                              vakuutuskaudet, jotka ovat täyttyneet WIA:n mukaan.
                                                                           
                                                                        
                                                            
                                                                  d)
                                                               
                                                               
                                                                  Soveltaessaan asetuksen 40 artiklan 1 kohtaa viranomaiset eivät laskiessaan Alankomaiden työkyvyttömyysetuutta ota huomioon etuudensaajalle lisiä koskevan lain nojalla mahdollisesti myönnettävää lisää. Tätä lisää koskeva oikeus ja lisän määrä lasketaan vain lisiä koskevan lain säännösten perusteella.”;
                                                               
                                                            
                                                
                                    
                        
                              c)
                           
                           
                              Lisätään jaksoon ”S. ITÄVALTA” kohta seuraavasti:
                              
                                          ”10.
                                       
                                       
                                          Laskettaessa asetuksen 46 artiklan 2 kohdan a alakohdassa tarkoitettua teoreettista määrää yleisen eläkevakuutuslain (Allgemeines Pensionsgesetz — APG) mukaiseen eläketiliin perustuvien etuuksien osalta, toimivaltainen laitos ottaa huomioon jokaisen muiden jäsenvaltioiden lainsäädännön mukaisesti täyttyneen vakuutuskuukauden osalta sen osuuden APG:n mukaisesti määräytyvästä kokonaiskarttumasta eläkkeen kannalta olennaisena päivänä, joka lasketaan jakamalla kokonaiskarttuma sen perustana olevien vakuutuskuukausien lukumäärällä.”;
                                       
                                    
                        
            
                  7)
               
               
                  Korvataan liitteessä VIII olevan jakson ”J. IRLANTI” teksti seuraavasti:
                  ”Lapsilisä, holhoojan (maksuihin perustuva) avustus ja lesken eläkkeen (maksuihin perustuvat) korotukset, jotka maksetaan vuoden 2005 konsolidoidun sosiaaliturvalain ja sitä muuttaneen lainsäädännön vaatimukset täyttävien lasten osalta.”